เรื่องร้องเรียน (ร้องเรียน) วันที่ 2023-10-24 02:46:33 — แขวงประเวศ เขตประเวศ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660045164

ขอให้พิจารณาปรับเพิ่มบุคลากรทางการแพทย์ ของห้องฉุกเฉิน โรงพยาบาลสิรินธร แขวงประเวศ เขตประเวศ กรุงเทพมหานคร จุดสังเกต อยู่ในพื้นที่มุ่งหน้าไปยังพื้นที่ลาดกระบัง เนื่องจากวันที่ 23 ตุลาคม 2566 เวลาประมาณ 13.11 น. ผู้ร้องได้เข้าไปใช้บริการยังโรงพยาบาลฯ ปรากฏว่า มีแพทย์ให้บริการประชาชนเพียง 1 คนเท่านั้น ซึ่งมีประชาชนรายอื่นๆได้เข้าไปใช้บริการ จำนวนมากกว่า 50 คน และผู้ร้องคาดว่า หลังเวลาที่กล่าวข้างต้น จะมีประชาชนทยอยเดินทางเข้ามาใช้บริการยังโรงพยาบาลเรื่อยๆ อาจจะมีประชาชนเข้าไปใช้บริการเป็นจำนวน 100 คน จากกรณีดังกล่าว ทำให้ไม่ได้รับความสะดวกในการใช้บริการเป็นอย่างมาก ประกอบกับผู้ร้องมีความประสงค์มีการให้ปรับเพิ่มบุคลากรทางการแพทย์ของสถานพยาบาลทุกแห่งเช่นกัน จึงประสงค์ให้หน่วยงานที่เกี่ยวข้องดำเนินการพิจารณาปรับเพิ่มบุคลากรทางการแพทย์ฯ เพื่ออำนวยความสะดวกให้แก่ประชาชนที่ดียิ่งขึ้นต่อไป และผู้ร้องมีความประสงค์ให้ทางหน่วยงานแจ้งผลการดำเนินการตอบกลับหาผู้ร้อง เพื่อรับทราบผลการพิจารณาเรื่องดังกล่าวโดยตรง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata